**Pályázati felhívás civil szervezetek 2025. évi működésének támogatására, valamint a civil szervezetek használatában lévő helyiségekben szükséges felújítások és karbantartások támogatására**

Szombathely Megyei Jogú Város Közgyűlésének Kulturális, Oktatási és Civil Bizottsága pályázatot hirdet a városban működő civil szervezetek pénzügyi támogatására.

**A pályázat célja**:

A szombathelyi székhellyel rendelkező civil szervezetek; a szombathelyi szervezettel is rendelkező országos, regionális, megyei civil szervezetek működési, felújítási és karbantartási támogatása.

**Támogatottak köre:**

* hivatalosan bejegyzett és nyilvántartásba vett szombathelyi székhellyel rendelkező civil szervezetek, szombathelyi szervezettel is rendelkező országos, regionális, megyei civil szervezetek.

**Nem részesülhet támogatásban az a pályázó/pályázat:**

* amely a Bizottsághoz benyújtott támogatás iránti kérelmében megtévesztő vagy valótlan adatot szolgáltatott;
* amelynek lejárt esedékességű köztartozása van;
* amely a korábban az Önkormányzattól kapott támogatást a vonatkozó támogatási szerződésben megjelölt céltól részben, vagy egészben eltérően használta fel;
* amely 2023. évben az Önkormányzattól pénzügyi támogatást kapott, és az összeg felhasználásáról a támogatási megállapodásban meghatározott ideig nem számolt el, vagy azt nem a megjelölt célra használta fel;
* amelyet nem a támogatásra jogosult nyújtott be;
* amely nem felel meg a pályázati felhívásban megjelölt támogatási célnak;
* amely Szombathely Megyei Jogú Város Önkormányzatának költségvetésében külön soron önkormányzati támogatásban részesül.

**Keretösszeg: 7 millió forint**

**Támogatás intenzitása: 100%**

**Pályázati díj:** nincs

**A pályázatok benyújtása:**

**A pályázat benyújtható 2024. október 1-től 2024. október 31. 24.00 óráig.**

Határidőn túl érkező pályázatok automatikusan elutasításra kerülnek.

A pályázó szervezetnek legkésőbb a pályázat benyújtásával egyidejűleg regisztrálnia kell az Önkormányzat hivatalos honlapján az alábbi elérhetőségek egyikén, a [www.szombathely.hu/ Ügyintézés/ Önkormányzati](http://www.szombathely.hu/%20%C3%9Cgyint%C3%A9z%C3%A9s/%20%C3%96nkorm%C3%A1nyzati) Támogatások Rendszere/Kapcsolódó dokumentumok elérési úton található civil szervezetek részére készített segédlet figyelembevételével:

<https://otr.szombathely.hu/regisztracio/#step1>

vagy

a [www.szombathely.hu/ Ügyintézés/ Önkormányzati](http://www.szombathely.hu/%20%C3%9Cgyint%C3%A9z%C3%A9s/%20%C3%96nkorm%C3%A1nyzati) Támogatási Rendszer/ REGISZTRÁCIÓS felületet [ITT](https://otr.szombathely.hu/regisztracio/#step1) érheti el!

A regisztrációhoz kötelező mellékletként -amennyiben a pályázó ezidáig nem regisztrált vagy az előző regisztrációt követően adatiban változás történt- az alábbi dokumentumokat szükséges csatolni (pdf. formátumban):

* a szervezet aláírt, hatályos alapdokumentumát (alapító okirat, alapszabály),
* 30 napnál nem régebbi hitelesített banki aláírási címpéldányt,
* 30 napnál nem régebbi bírósági kivonatot (mellékelhető a [www.birosag.hu](http://www.birosag.hu) oldalon a civil szervezetek névjegyzékében található a pályázatot benyújtó civil szervezet alapadataiból 30 napnál nem régebben készült elektronikus kivonat is).

Amennyiben a pályázó adataiban a regisztrációt követően változás nem történt, és 2024. évben még regisztrációját nem újította meg, az adatok változatlanságáról szóló nyilatkozatot kell csatolni, melynek nyomtatványa a [www.szombathely.hu/ Ügyintézés/ Önkormányzati](http://www.szombathely.hu/%20%C3%9Cgyint%C3%A9z%C3%A9s/%20%C3%96nkorm%C3%A1nyzati) Támogatások Rendszere/Kapcsolódó dokumentumok elérési úton elérhető.

A pályázati adatlap az Önkormányzati Támogatások Rendszerébe történő belépést követően az alábbi elérési útvonalon érhető el:

* Új kérelem/Pályázati adatlap civil szervezetek 2025. évi működésének támogatására, valamint a civil szervezetek használatában lévő helyiségekben szükséges felújítások és karbantartások támogatása pályázathoz

**A pályázatnak tartalmaznia a kell a szervezet éves részletes költségvetését! Egy szervezet egy pályázatot nyújthat be, maximum 400 ezer forint összegben.**

A pályázati adatlap kötelező mellékletét képezik az Önkormányzati Támogatások Rendszere/Letölthető dokumentumok elérési útvonalon található:

* [Közpénzes nyilatkozat.](http://www.e-savaria.hu/OTR/Document/GetDocument/13345)doc,
* Átláthatósági nyilatkozat.doc dokumentumok kitöltve és aláírva elektronikus formában.

A pályázatokról a Kulturális, Oktatási és Civil Bizottság dönt a benyújtási határidőt követő 30 napon belül. A döntés eredményéről a pályázó elektronikus úton kap értesítést. A döntéssel szemben fellebbezési lehetőség nincs.

A pályázat benyújtására és elbírálására Szombathely Megyei Jogú Város Önkormányzata Közgyűlésének az önkormányzati forrásátadásról szóló 47/2013. (XII.4.) önkormányzati rendeletében foglaltak az irányadók.

**Az elszámolás rendje:**

Az elszámolásokat a pályázati felhívás 1. sz. mellékletét képező elszámolási segédletet figyelembe véve a pályázati felhívás 2. sz. mellékletét képező elszámoló lapon elektronikusan kell benyújtani az Önkormányzati Támogatások Rendszerén keresztül. Az elszámolás határideje működési támogatás esetén a tárgyévet követő év január 31. napja.

Elszámolható költségek:

* a Támogatott kizárólag a támogatási cél megvalósításával összefüggésben a Támogatott nevére szóló számlákkal, valamint az általa kibocsátott pénzügyi bizonylatokkal (személyi jellegű kifizetések esetén) jogosult elszámolni. Az elszámolható költségek a Támogatott által a támogatási igény benyújtásakor kitöltött pályázati adatlapon megjelölt költségek vagy a Támogató egyedi döntése alapján meghatározott egyéb költségek.
* Reprezentációs költség (vendéglátás, ajándék, étel, ital stb.) a támogatási összeg maximum 10 % -át, bérjellegű kifizetések a támogatási összeg maximum 30%-át tehetik ki.

A Támogatott köteles az elszámoláshoz felhasznált számlákat, bizonylatokat az elszámolás benyújtásától számított 5 évig megőrizni.

**A támogatás formája és mértéke:**

Vissza nem térítendő, elő- és utófinanszírozású támogatás.

Szombathely, 2024. szeptember 24.

 **Putz Attila**

 **a Bizottság elnöke**